वनप्लस के लेटेस्ट फ्लैगशिप स्मार्टफोन OnePlus 6T से पर्दा उठा लिया गया है। इस फोन को सोमवार को न्यू यॉर्क में आयोजित एक इवेंट में पेश किया गया। पहले की तरह, कंपनी की लेटेस्ट सीरीज़ का नया हैंडसेट पेश होते ही OnePlus 6 भारत में आउट ऑफ स्टॉक हो गया है। गौर करने वाली बात है कि फोन का कोई भी वेरिएंट खरीदारी के लिए उपलब्ध नहीं है। संभवतः यह जल्द उपलब्ध भी ना हो। हमने इस संबंध में वनप्लस को संपर्क किया है। नई जानकारी मिलते ही खबर को अपडेट किया जाएगा।